سکووڵی زمانی زانکۆی سلێمانی

سکووڵی زمان لە زانکۆی سلێمانی دوای ڕاپەڕینی ساڵی (١٩٩١) کە بووە ھۆی دروستبوونی پەرلەمان وحوکمەتی ھەرێمی کوردستان، بە ھەوڵ و کۆششی زانست خوازان و دڵسۆزانی سلێمانی و کوردستان، ھەوڵێکی چالاکانە و دڵسۆزانە درا بۆ سەرلەنوێ دامەزراندنەوەی زانکۆی سلێمانی. دوای ئەوەی ڕژێمی فاشی بەعس ساڵی (١٩٨١) ئەم زانکۆیەی گواستەوە بۆ شاری ھەولێر و سکووڵی زمان لە ڕۆژی ١٤-١١-١٩٩٢ دامەزراوە و وانەی تیادا وتراوەتەوە.

سەرەتا لەم سکوڵەدا تەنیا بەشی زمان وئەدەبی کوردی کرایەوە (١٩٩٢)، ساڵی (١٩٩٣) بەشی زمان و ئەدەبی عەرەبیش کرایەوە و ساڵی (١٩٩٤) بەشی زمان و ئەدەبی ئینگلیزیش کرایەوە.

خوێندنی باڵا لە سکووڵی زماندا ساڵی (١٩٩٧-١٩٩٨) دەستی پێکردو لە ھەر سێ بەشە زانستییەکە خوێندکاری وەرگرتووە و تا ئەمڕۆ ئەو پڕۆسەیە بەردەوامە.

زانکۆ
زانکۆی سلێمانی

سەرچاوە
سکووڵی زمانی زانکۆی سلێمانی

پۆل:سکووڵەکانی زانکۆی سلێمانی